Pistorius se ‘diagnose’ lei tot paniek onder lyersOscar Pistorius in die hof Foto: Daniel Born/The Times/ Pool Cassey Chambers, direkteur van die Suid-Afrikaanse Depressie-en-angs-groep (Sadag), het aan die koerant gesê dat hulle “honderde oproepe” ontvang het van mense met die versteuring wat bang is dat dit tot “onvoorspelbare, onstabiele en gewelddadige” gedrag kan lei. “Ons het mense wat vra of hulle geliefdes wat aan die versteuring ly onmiddellik gehospitaliseer moet word.” Chambers sê die kans is skraal dat lyers van die versteuring gewelddadig sal word. “Angstigheid is ‘n introspektiewe kwessie en dit is hoogs onwaarskynlik dat lyers van die versteuring ‘n gevaar inhou vir ander mense.” Merryll Vorster, ŉ forensiese psigiater, het vroeër in Pistorius se moordverhoor getuig dat hy aan ŉ algemene angsversteuring ly. Die staat het hierna versoek dat Pistorius vir waarneming gestuur moet word. Regter Thokozile Masipa het gelas dat Pistorius as ‘n buite-pasiënt by die Weskoppies-psigiatriese hospitaal in Pretoria moet aanmeld. Die saak is tot 30 Junie uitgestel.